خانیملاردان دانیشماق، ایندیلیکده دب(سیز اوخویون مود) اولوب. خانیملارین حؤرمهتینی قازانماق اوچون، خانیملار ایستهدیکلری کیمی خانیملاردان دانیشیرلار. دانیشانلارین دانیشدیقلارینا اینانمالارینی قانیتلاماق اوچون، منیم الیمده بیر آراج یوخدو. هئچ کیمه اؤلچوم اولماسا، اؤزومو اؤز ایچیمده بیر اؤلچوم واردیر.
یاخینلاریمدا، کیشیلر ساییندا قادینلار واردیر. قادینلارا باخیرام، هامیدان یاخینلاری آنام، باجیم، خانیمیم دیر. آنامین یئرینده اولماق ایستردیم، کسینلیک جاوابیم یوخ دیر. آنام گؤردوکلرینی گؤرمزدیم. آنامین گؤردوکلری موحبت-ین سونودور. باجیلاریما باخیرام، اونلارین دا موحبتلری باشقا دیر. اونلارین گؤردوکلرینی گؤرمکده زورلاندیغیمی دوشونورم. خانیمیما گلنده دورومو بیر آز فرقلی دیر. ار-آروادلیق پوزولا بیلر، آما باجی-قارداشلیق، آنا-بالالیق هئچ زامان پوزولماز. آنجاق اونونلا بئله، گئنه خانیمین یئرینده اولماغی ایستهمهرم(بونا باخمایاراق، چئورهمیزدهکیلر خانیمین دورومونو اولاغاناوستو یاخشی گؤرورلر!).
لاپ یاخینیم اولان خانیملارین دا یئرینده اولماق ایستهمهین من، خانیملارین یئرینه دوشوننمیرم، اونلاری باشا دوشنمیرم. اونا گؤره، خانیملاردان دانیشاندا کیشی آچیسیندان باخیرام و باخاجایام. خانیملار، اؤز یئرلرینه اولوب، اؤزلری باخارلار. خانیملارین یئرینه باخان کیشیلر، خانیملارین گؤیوللارین آلماق ایستیییرلر، یوخسا ضیـیالیلیقلارین اوزه چکیرلر، قالمیشام!!!
azb_Arab azb_Arab azb_Arab